laion/Wikipedia-Exotic huggingface dataset:
রয়্যাল ক্যানিন

রয়্যাল ক্যানিন বিশ্বব্যাপী কুকুর ও বিড়ালের খাদ্য উৎপাদন এবং সরবরাহ করে। কোম্পানিটি এছাড়াও কুকুর ও বিড়ালদের বংশ এবং উপসর্গের নির্দিষ্ট পুষ্টির প্রয়োজনীয়তা প্রণয়ন এবং পরীক্ষায় গবেষণা পরিচালনা করে থাকে। ২০১৩ সালে, ফোর পোস নামে একটি আন্তর্জাতিক পশু কল্যাণ গোষ্ঠী, রয়্যাল ক্যানিনের বিরুদ্ধে বিভিন্ন অনুষ্ঠান-কর্মকান্ডে পৃষ্ঠপোষকতা করার অভিযোগ এনেছিলো, যার মধ্যে ইউক্রেনে অবৈধ ভালুক-নিগ্রহ (বি য়ার বাইটিং) আয়োজনে পৃষ্ঠপোষকতা করা অর্থাৎ অার্থিক সহায়তা প্রদান অন্যতম। রয়্যাল ক্যানিন কোম্পানি এই অভিযোগ নিশ্চিত করে এবং এই ধরনের অনুষ্ঠান-কর্মকান্ডে পৃষ্ঠপোষকতার অবসান ঘটানোর পদক্ষেপ নেওয়ার প্রতিশ্রুতি দেয়। পরবর্তীতে কোম্পানিটি ভালুক রক্ষাকরণ সমর্থন করার অঙ্গীকার করে এবং একটি বিস্তারিত প্রকল্পের পরিকল্পনা নির্ধারণের জন্য ফোর পোস নামক গোষ্ঠীর সাথে আলোচনা শুরু করে। টিকা উদ্ধৃতিসমূহ 20min। রয়্যাল ক্যানিন যুক্তরাজ্য। রয়্যাল ক্যানিন জার্মানি। Durward Pet food firm sponsored bear-baiting ২০১৩। Batt Royal Canin pledges help ২০১৩। ফোর পোস ২০১৩। গ্রন্থতালিকা "Haustierfutter-Firma sponsert Bärenkämpfe" (চেক ভাষায়)। টুয়েন্টি মিনিটেন। ২৩ জুলাই ২০১৩। সংগ্রহের তারিখ ১৮ জানুয়ারি ২০১৯।  "রয়্যাল ক্যানিনের বিবৃতি"। রয়্যাল ক্যানিন (যুক্তরাজ্য)। ৪ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৯।  "রয়্যাল ক্যানিনের বিবৃতি"। রয়্যাল ক্যানিন (জার্মানি)। ২৯ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৯।  Durward, Jamie (২৭ জুলাই ২০১৩)। "Pet food firm 'sponsored bear-baiting'"। দ্য অবজারভার। সংগ্রহের তারিখ ১৮ জানুয়ারি ২০১৯।  বাট, এলিজাবেথ (৩১ জুলাই ২০১৩)। "Royal Canin pledges help after Four Paws bear-baiting controversy"। ডিজিটাল জার্নাল। সংগ্রহের তারিখ ১৮ জানুয়ারি ২০১৯।  "Royal Canin pledges Four Paws full support in rescuing baiting bears"। ফোর পোস। ৩১ জুলাই ২০১৩। ২ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৯।  সোসিতে রয়্যাল ক্যানিন রয়্যাল ক্যানিন যুক্তরাষ্ট্র, ইনক. রয়্যাল ক্যানিন কানাডা কোম্পানি, ইনক. রয়্যাল ক্যানিন, যুক্তরাজ্য রয়্যাল ক্যানিন, ভারত
রিচার্ড স্নেল

রিচার্ড পিটার স্নেল (ইংরেজি: Richard Snell; জন্ম: ১২ সেপ্টেম্বর, ১৯৬৮) ডারবানে জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৬ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে ব্যাটিং উদ্বোধন করে কার্যকরী ব্যাটিংশৈলী প্রদর্শন করেছিলেন রিচার্ড স্নেল। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের পক্ষে খেলেছিলেন তিনি। ১৯৯০-এর দশকের শুরুতে স্টিভেন জ্যাকের সাথে অবিস্মরণীয় উদ্বোধনী জুটি গড়ে স্মরণীয় হয়ে রয়েছেন। সমগ্র খেলোয়াড়ী জীবনে পাঁচটিমাত্র টেস্ট ও ৪২টি একদিনের আন্তর্জাতিকে অংশগ্রহণের সুযোগ ঘটেছিল রিচার্ড স্নেলের। ১৯৯২ সালের ক্রিকেট বিশ্বকাপেও দক্ষিণ আফ্রিকার প্রতিনিধিত্ব করেছিলেন। আন্তর্জাতিক ক্রিকেট অঙ্গন থেকে নিষেধাজ্ঞা প্রত্যাহারের ফলে দক্ষিণ আফ্রিকার টেস্ট খেলায় প্রত্যাবর্তন ঘটলে তিনি দলের অন্যতম সদস্যরূপে খেলেন ও প্রথম টেস্ট উইকেট পান। ১৯৯৩ সালে হিরো কাপে শ্রীলঙ্কার বিপক্ষে ৭.১-২-১২-৪ বোলিং করে সকলকে বিমোহিত করেন। এরপর ১৯৯৩-৯৪ মৌসুমে বেনসন এন্ড হেজেস বিশ্ব সিরিজে স্বাগতিক অস্ট্রেলিয়ার বিপক্ষে ৫/৪০ বোলিং পরিসংখ্যান দাঁড় করান। এটিই তার সেরা বোলিং নৈপুণ্য ছিল। ১৯৯৬ সালে ব্লুমফন্তেইনের চেভ্রোলেট পার্কে অনুষ্ঠিত ওডিআইয়ে ৬৩ রান তুলেন। ব্যাটিং উদ্বোধনে নেমে এটিই তার সর্বোচ্চ ব্যক্তিগত রানের ইনিংস ছিল। ১৯৯৮ সালে প্রথম-শ্রেণীর ক্রিকেট থেকে অবসর গ্রহণ করেন। এরপর থেকে প্রশিক্ষণপ্রাপ্ত ফিজিওথেরাপিস্ট হিসেবে কাজ করেন। তারপর পারিবারিক শিল্পজাত পরিচ্ছন্ন সেবা ও সরবরাহকারী ব্যবসা প্রতিষ্ঠান রেনো ইন্ডাস্ট্রিয়াল আফ্রিকায় যোগ দেন। "South Africa in West Indies 1991-92"। Cricinfo। ২০০৮-০৮-১১।  Richard Snell Cricinfo Profile Richard Snell Interview ইএসপিএনক্রিকইনফোতে রিচার্ড স্নেল (ইংরেজি) ক্রিকেটআর্কাইভে রিচার্ড স্নেল (সদস্যতা প্রয়োজনীয়) (ইংরেজি)
লাভ সিনহা

লাভ সিনহা হলেন হিন্দি চলচ্চিত্র অভিনেতা, যিনি ২০১০ সালে মুক্তিপ্রাপ্ত সাদিয়াঁ র প্রধান চরিত্রে অভিনয় করেছেন। এছাড়াও তিনি ২০১৮ সালের পল্টনে অভিনয় করেছেন। তিনি শত্রুঘ্ন সিনহা ও পুনম সিনহার পুত্র। তার দুই ছোট ভাই-বোন রয়েছে: যমজ ভাই কুশ সিনহা এবং বোন অভিনেত্রী সোনাক্ষী সিনহা। "Mayank Shekhar's Review: Sadiyaan:hindustan Times"। ৮ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৯।  Pradhan,B. Anything but Khamosh. India: Om Books International, 2016. Print "Luv Sinha all set for Bollywood debut"। Gulf News। ১০ অক্টোবর ২০১৭। সংগ্রহের তারিখ ৬ এপ্রিল ২০১৮।  "Sonakshi Sinha's brother Luv Sinha joins the war of words with Armaan Malik"। The Times of India। ২৭ এপ্রিল ২০১৭। সংগ্রহের তারিখ ৬ এপ্রিল ২০১৮।  "Sonakshi Sinha's brother Luv Sinha roped in for JP Dutta's upcoming film Paltan"। The Indian Express। ১৭ জুন ২০১৭। সংগ্রহের তারিখ ৬ এপ্রিল ২০১৮।  উইকিমিডিয়া কমন্সে লাভ সিনহা সংক্রান্ত মিডিয়া রয়েছে। ইন্টারনেট মুভি ডেটাবেজে লাভ সিনহা (ইংরেজি)
কার্লোস পাদ্রোস

কার্লোস পাদ্রোস রুবিও (জন্ম:৯ নভেম্বর ১৮৭০ – মৃত্যু:৩০ ডিসেম্বর ১৯৫০) একজন স্পেনীয় ফুটবল পথিকৃৎ এবং রিয়াল মাদ্রিদ ফুটবল ক্লাব সভাপতি ছিলেন। তিনি রিয়াল মাদ্রিদের প্রতিষ্ঠাতাকালীন সদস্য ছিলেন এবং পরবর্তীতে তার ভাই হুয়ান পাদ্রোসের পদে অধিষ্ঠিত হন।১৯০৪ থেকে ১৯০৮ সাল পর্যন্ত ক্লাব সভাপতি ছিলেন। পাদ্রোস কোপা দেল রেয়ের যাত্রার পেছনে চালিকা শক্তি ছিল এবং প্রথমবারের ফাইনালে রেফারি ছিলেন। কার্লোস এবং তার ভাই হুয়ান মাদ্রিদে বসবাসরত একটি কাতালান পরিবারে জন্মগ্রহণ করেন। একসাথে তারা কালে আলকালা নামক একটি দোকানের মালিক ছিলেন। বিরোধিতামূলক সূত্র জানায় যে এটি এল কে কপরিচো নামে একটি ফ্যাশনেবল মহিলাদের বুটিক বা এল এনকান্তো নামে একটি কাপড়ের দোকান। দুই ভাইও নগরীর উঠতি ফুটবল জোয়ারের সাথে জড়িত হয়েছিলেন। ১৯০২ সালে তাদের দোকানটিই মাদ্রিদ এফসি ক্লাবের প্রথম ক্লাব প্রাঙ্গনে পরিণত হয়, যা পরে রিয়াল মাদ্রিদ ফুটবল ক্লাব হয়ে ওঠে। ১৯০২ সালে কার্লোস ফেদারেসিওন মাদ্রিলেনা দে ফুট-বল এর সভাপতি নির্বাচিত হন।ত্রয়োদশ আলফনসোর রাজ্যাভিষেক উদ্‌যাপনের জন্য একটি প্রতিযোগিতা প্রস্তাব করেন,যেটি বর্তমানে কোপা দেল রে নামে পরিচিত।এফসি বার্সেলোনা,নিউ ফুট-বল ক্লাব সহ আরো দুইটি এবং মাদ্রিদ সিএফ, মোট ৫টি দল প্রথম ১৯০২ কোপা দে লা করোনাসিওনে অংশগ্রহণ করে। জুন ১৯০৪ সালে তিনি মাদ্রিদ ফুটবল ক্লাবের সভাপতি হিসাবে তার ভাই হুয়ান পাদ্রোসের স্থালাভিষিক্ত হন। অক্টোবরে ২৩ অক্টোবরে তিনি একটি অ-স্পেনীয় দলের বিরুদ্ধে রিয়ালের প্রথম খেলার ব্যবস্থা করেন করেন।প্রতিপক্ষ ছিলো ফরাসি ক্লাব গ্যালিয়া ক্লাব অফ প্যারিস ছিলেন, যারা ১৯০৫ সালের ফরাসি চ্যাম্পিয়ন ছিলো। ১-১ ড্র হিসাবে শেষ হওয়া এই খেলাটি ফ্রান্সের প্রেসিডেন্ট এমিল লবটের সফর উদ্‌যাপন করার জন্য ব্যবস্থা করা হয়েছিলো। তার সাভাপতিত্ব চলাকালীন ক্লাব ১৯০৫ থেকে ১৯০৮ সাল পর্যন্ত টানা চারবার কোপা দেল রে জিতেছিল। ১৯০৮ সালে আদোলফো মেলেন্দেজ ক্লাব সভাপতি হিসাবে তার স্থলাভিষিক্ত হন এবং ১৩ এপ্রিল তিনি আমৃত্যু সম্মানিত সভাপতি নির্বাচিত হন। Carlos Padros ওয়েব্যাক মেশিনে আর্কাইভকৃত ২৯ অক্টোবর ২০০৯ তারিখে Real Madrid C.F. Retrieved 12 February 2010. কোপা দেলরে রেফারি রিয়াল মাদ্রিদে পাদ্রোস যুগ Phil Ball article on Real
পোশাক (ফুটবল)

ফুটবলে, পোশাক (এছাড়াও কিট, স্ট্রিপ অথবা ইউনিফর্ম হিসেবে পরিচিত) হচ্ছে খেলোয়াড় দ্বারা পরিহিত বৈশিষ্ট্যসূচক সরঞ্জাম এবং পোশাক। ফুটবল খেলার লস অফ দ্য গেমে উল্লেখিত রয়েছে যে, প্রত্যেক খেলোয়াড় অবশ্যই পোশাক পরিধান করতে হবে এবং খেলোয়াড় বা অন্য অংশগ্রহণকারীর জন্য বিপজ্জনক হবে এমন কোনও কিছু পোশাকে ব্যবহার করা যাবে না। পৃথক পৃথক প্রতিযোগিতার এরকম আরও অনেক নিয়ম নির্ধারণ করতে পারে, যেমন শার্টে প্রদর্শিত লোগোর আকার নিয়ন্ত্রণ এবং একই রকম বা অনুরূপ রঙের দলের বিরুদ্ধে পোশাক নির্ধারণ, অ্যাওয়ে খেলায় অবশ্যই পোশাকের রঙ পরিবর্তন করতে হবে। ফুটবল খেলোয়াড়গণ সাধারণত সনাক্তকারী সংখ্যা সংবলিত পোশাক পরিধান করে। প্রকৃতপক্ষে একটি দলে ১ থেকে ১১ নম্বর পর্যন্ত খেলোয়াড়দের সংখ্যা থাকে, যা তাদের খেলার অবস্থানের সাথে সম্পর্কিত, কিন্তু পেশাদার পর্যায়ে এটি সাধারণত স্কোয়াড সংখ্যায়ন দ্বারা স্থানান্তরিত হয়, যার ফলে একটি স্কোয়াডের প্রতিটি খেলোয়াড়ের জন্য় একটি মৌসুমের জন্য একটি নির্দিষ্ট সংখ্যা বরাদ্দ করা হয়। পেশাগত ক্লাবগুলো সাধারণত তাদের শার্টে স্কোয়াড সংখ্যার উপরে (বা, প্রায়শই নিচের দিকে) খেলোয়াড়ের উপনাম বা ডাক নাম প্রদর্শন করে। Latest Football Kits News ওয়েব্যাক মেশিনে আর্কাইভকৃত ২০ এপ্রিল ২০১৬ তারিখে Graphical history of English and Scottish football kits Goalkeeper Gloves – illustrated history Photographic history of football shirts from all over the world
আর্থার জনসন

আর্থার জনসন (১২ এপ্রিল ১৮৭৯–১৯২০) ফুটবলের একজন উল্লেখযোগ্য খেলোয়াড় এবং কোচ ছিলেন। যদিও অনিয়মিতভাবে একজন তাকে "ইংরেজ" হিসেবে বর্ণনা করা হয়েছে, গবেষণায় দেখায় যে জনসন আসলে আইরিশ ছিলেন এবং তিনি ডাবলিনে জন্মগ্রহণ করেছিলেন। যদিও সেই সময় আয়ারল্যান্ড যুক্তরাজ্যের অংশ ছিল। তার খেলার দিনগুলোতে তিনি রিয়াল মাদ্রিদের হয়ে একজন আক্রমণভাগের খেলোয়াড় হিসেবে খেলেছেন এবং ১৯১০ থেকে ১৯২০ সাল পর্যন্ত তিনি তাদের প্রথম দলের প্রধান কোচ হিসেবে দায়িত্ব পালন করেছেন। ক্যারিয়ারের শুরুতে তিনি একজন গোলরক্ষকহিসেবেও খেলেছিলেন, ১৯০৩ সালের কোপা দেল রে-এর ফাইনাল ম্যাচটি গোলরক্ষক হিসেবে সবচেয়ে গুরুত্বপূর্ণ ম্যাচটি ছিল। তিনি ১৯০৬ সালের ১৩ই মে তারিখে, তার ক্যারিয়ারের প্রথম এল ক্লাসিকোতে খেলেন, উক্ত ম্যাচে রিয়াল মাদ্রিদ বার্সেলোনাকে ৩–১ গোলে হারিয়ে ছিল; উক্ত ম্যাচে রিয়াল মাদ্রিদের হয়ে তিনি তার প্রথম প্রতিযোগিতামূলক গোল করেন। কয়েক বছর পর, তিনি রিয়াল মাদ্রিদের প্রথম কোচ হয়ে ওঠেন, যেখানে তিনি ১০ মৌসুম প্রধান কোচের দায়িত্ব পালন করেছিলেন। শুধুমাত্র মিগেল মুনিয়োজের কয়েকটি ম্যাচের জন্য প্রধান কোচ ছিলেন। জনসন মাদ্রিদকে বিশুদ্ধ সাদা স্ট্রিপের জার্সি প্রতিধান করে খেলতে প্রভাবিত করেছিলেন, যার ফলে করিন্থিয়ান ক্যাজুয়াল দ্বারা পরিহিত স্ট্রিপটি প্রতিবিম্বিত করা হয়েছিল। একজন খেলোয়াড় হিসেবে, জনসন চারটি কোপা দেল রে জয়লাভ করেছিলেন এবং একজন ম্যানেজার হিসেবে অ্যাথলেতিক বিলবাও-এর দায়িত্ব গ্রহণের পূর্বে, রিয়াল মাদ্রিদের হয়ে তিনি চারটি আঞ্চলিক চ্যাম্পিয়নশিপ এবং ১৯১৭ সালে কোপা দেল রে জয়লাভ করেছিলেন।[তথ্যসূত্র প্রয়োজন] https://issuu.com/inmadrid/docs/1205_inmadrid_may_2012_issue http://www.linguasport.com/FUTBOL/nacional/copa/cup.htm "সংরক্ষণাগারভুক্ত অনুলিপি"। ১৪ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৯।  "Arthur Johnson"। ১১ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৯।  "The 10 Most Influential Englishmen in Spanish Football"। ডিসেম্বর ৭, ২০১১ তারিখে মূল থেকে আর্কাইভ করা। সংগ্রহের তারিখ এপ্রিল ১৮, ২০১২।
ফিল্ড-প্রোগ্রামেবল গেইট অ্যারে

ফিল্ড-প্রোগ্রামেবল গেইট অ্যারে একটি অর্ধপরিবাহী চিপ যাতে লজিক ব্লক নামে কিছু প্রোগ্রামেবল লজিক অংশ এবং এই ব্লকগুলির মাঝে তারের সংযুক্তি থাকে। লজিক ব্লকগুলোকে প্রোগ্রাম করে বিভিন্ন প্রাথমিক গেইট, যেমন অ্যান্ড, এক্সর অথবা আরো জটিল কম্বিনেশনাল ফাংশন যেমন ডিকোডার বা গাণিতিক ফাংশন প্রণয়ন করা যায়। অধিকাংশ এফপিজিএ-তে লজিক ব্লকের সাথে মেমরি যুক্ত থাকে যা সাধারণ ফ্লিপ-ফ্লপ হতে পারে অথবা পুরোদস্তুর মেমরি ব্লকও হতে পারে। সবগুলো লজিক ব্লকের মাঝে তারের সংযুক্তির কারণে সিস্টেম ডিজাইনারের কাছে এফপিজিএকে একটি এক-চিপের প্রোগ্রামযোগ্য ব্রেডবোর্ডের মত মনে হবে। এফপিজিএ তৈরি করার পর এটি কি কাজ করবে তা পুরোপুরি নির্ভর করে যিনি এটির উপর প্রোগ্রাম করবেন তার উপরে। একারণেই একে "ফিল্ড-প্রোগ্রামেবল" বলা হয়। এফপিজিএ সাধারণত তাদের অ্যাপ্লিকেশন-স্পেসিফিক ইন্টিগ্রেটেড সার্কিট (অ্যাসিক) প্রতিপক্ষ থেকে কিছুটা ধীরগতির হয়ে থাকে, খুব জটিল কোন ফাংশনের কাজ করতে পারেনা এবং কিছুটা বেশি বিদ্যুত শক্তি লাগে। কিন্তু এদের সুবিধা হচ্ছে এফপিজিএতে ডিজাইন করার সময় অনেক কম-লাগে ফলে বাজারে তাড়াতাড়ি ছেড়ে দেয়া যায়, এটিকে বারবার প্রোগ্রাম করা হয় যায় ফলে ডিবাগিং-এ সমস্যা কম হয় এবং এদের ইঞ্জিনিয়ারিং খরচ কম। প্রস্তুতকারকরা কমদামী এফপিজিএ ও বাজারে ছেড়ে থাকেন যেটিকে একবার মাত্র প্রোগ্রাম করা যায় এবং আচরনের দিকদিয়ে এটি অ্যাসিকের নিকটবর্তী। সাধারণ এফপিজিএর উপর নকশা প্রণয়ন করার পর সাধারণত এই চিপে নকশা প্রোগ্রাম করে বাজারে ছাড়া হয়। "কমপ্লেক্স প্রোগ্রামেবল লজিক ডিভাইস" (সিপিএলডি) সাধারণ কাজের জন্য এফপিজিএর একটি বিকল্প। বিদ্যুত না থাকলেও এদের মাঝে প্রোগ্রাম নষ্ট হয় না। এফপিজিএ বা সিপিএলডি কে প্রোগ্রাম করতে হলে প্রথমে কি কাজের জন্য এটি ব্যবহৃত হবে সেটি সার্কিট ডায়াগ্রাম (স্কিমেটিক) বা হার্ডওয়্যার ডেসক্রিপশন ল্যাঙ্গুয়েজ (এইচডিএল) দিয়ে তৈরি করতে হবে। সাধারণত জটিল ডিজাইনের জন্য এইচডিএলকেই পছন্দ করা হয়। এরপর এফপিজিএ প্রস্তুতকারকদের সরবরাহকৃত সফটওয়্যার দিয়ে স্কিমেটিক/এইচডিএল প্রোগ্রামকে এফপিজিএ/সিপিএলডির উপযোগী বাইনারি ফাইলে রুপান্তরিত করা হয়। এরপর সিরিয়াল ইন্টারফেস বা জেট্যাগ ইন্টারফেসের মাধ্যমে এই প্রোগ্রামকে নন-ভোলাটাইল মেমরিতে (যেমন ইইপিরম) সংরক্ষণ করা হয়। বিদ্যুত সংযোগ পাওয়ার পরে এফপিজিএ এই মেমরি থেকে তার আন্তঃসংযোগ স্থাপন করে এবং প্রয়োজনীয় কাজের উপযুক্ত হয়।
ইয়োগি শিলা

ইয়োগি শিলা মঙ্গলের ভূপৃষ্টে অবস্থিত একটি শিলা। ১৯৯৭ সালে মার্স পাথফাইন্ডার অভিযানের সময় এটি আবিষ্কৃত হয়। এর নামকরণ করেন জেফ্রি এ ল্যান্ডিস। সেই অবিযানে যত শিলা আবিষ্কৃত হয়েছিল তার সবগুলোরই নামকরণ করা হয়েছিল বিভিন্ন আইকন এবং ফিগারের নামে। নভোযান থেকে ইয়োগি শালাটি দেখতে অনেকটা ভল্লুকের মাথার মত দেখাচ্ছিলো। এজন্যই বিখ্যাত কার্টুন ভল্লুক চরিত্র ইয়োগি বেয়ারের নামানুসারে এর নামকরণ করা হয়েছে বলে ধারণা করা হয়। মঙ্গলে আবিষ্কৃত এটিই প্রথম শিলা যা ব্যাসল্ট দ্বারা গঠিত। এ থেকে বোঝা যায় মঙ্গলে অনেক আগে অগ্ন্যুৎপাত ঘটতো। কারণ ব্যসল্ট একটি আগ্নেয় শিলা। শিলার পৃষ্ঠদেশ খুব মসৃণ হওয়ায় এটিও ধারণা করা গেছে যে, সে অঞ্চলে আগে তরল পানির অস্তিত্ব ছিল। ইয়োগিই প্রথম বড় আকারের শিলা যেখানে সোজার্নার রোভার পৌঁছুতে সমর্থ হয়। সোজার্নার এক্স-রশ্মি বর্ণালিবীক্ষণের মাধ্যমে এই শিলার গাঠনিক উপাদান নির্ণয় করেছিল। এখানে একটি কাকতালীয় মিল লক্ষ করা যায়, নিউ জার্সির লিট্‌ল ফল্‌সে ইয়োগি বেরা স্টেডিয়ামের নিচে অবস্থিত শিলাটিও ব্যসল্ট দ্বারা গঠিত। সোজার্নার ইয়োগি শিলার দিকে এগিয়ে যাচ্ছে, এই ছবিটি বিখ্যাত টেলিভিশন সিরিজ স্টার ট্রেক: এন্টারপ্রাইজ এর উদ্বোধনী ক্রেডিটে দেখানো হয়েছিল। এ কারণে স্টার ট্রেকই প্রথম কল্পবিজ্ঞানমূলক টিভি সিরিজ যাতে পৃথিবীর বাইরে অন্য কোন গ্রহে ধারণকৃত ভিডিও ফুটেজ দেখানো হয়েছে। মঙ্গলের শিলাসমূহের তালিকা "Mars Pathfinder High Res Images"। NASA। ২০১৭-০২-২৭ তারিখে মূল থেকে আর্কাইভ করা। সংগ্রহের তারিখ ২০১৭-১০-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Montclair State University (আগস্ট ১৩, ১৯৯৭)। "'Yogi' Rock Found On Mars Similar To Rocks Underneath 'Yogi' Berra Stadium, Geologist Says"। Science Daily। সংগ্রহের তারিখ ২০১৭-১০-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mars scientists settle in for high-science"। CNN। জুলাই ৯, ১৯৯৭। সংগ্রহের তারিখ ২০১৭-১০-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Science Daily article on Yogi Rock and Yogi Berra NASA site CNN article on Mars landing
বাহাওয়ালপুর

বাহাওয়ালপুর (পাঞ্জাবী: بہاولپور),(উর্দু: بہاولپور‎‎), পাকিস্তানের পাঞ্জাব প্রদেশে অবস্থিত একটি শহর। বাহাওয়ালপুরের আনুমানিক জনসংখ্যা প্রায় ৭৯৮,৫০৯ জন এর মত, যেটি পাকিস্তানের ১১তম বৃহত্তম শহর হিসেবে মর্যাদা লাভ করেছে। ১৭৪৮ সালে প্রতিষ্ঠিত বাহওয়ালপুর ১৯৫৫ সাল পর্যন্ত নওয়াবদের আব্বাসি পরিবার কর্তৃক বাহওয়ালপুরের প্রাক্তন রাজকীয় রাজ্যের রাজধানী ছিল। নবাবগণ একটি সমৃদ্ধ স্থাপত্যের উত্তরাধিকার রেখেছিলেন এবং বাহওয়ালপুর বর্তমানে এখানকার সময়ের স্মৃতিসৌধের জন্য সুপরিচিত। শহরটি চোলিস্থান মরুভূমির প্রান্তে অবস্থিত এবং এটি লাল সুহানার জাতীয় উদ্যানের গেটওয়ে হিসাবে কাজ করে থাকে। "MC Bahawalpur"। MC Bahawalpur। ২০১৮-০৪-২৬ তারিখে মূল থেকে আর্কাইভ করা। সংগ্রহের তারিখ ২০১৮-০৪-২৫।  "DISTRICT AND TEHSIL LEVEL POPULATION SUMMARY WITH REGION BREAKUP: PUNJAB" (পিডিএফ)। Pakistan Bureau of Statistics। ২০১৮-০১-০৩। ২০১৮-০৪-২৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৮-০৪-২৪।  Bahawalpur: Area & Population ওয়েব্যাক মেশিনে আর্কাইভকৃত ৯ নভেম্বর ২০১০ তারিখে Official Bahawalpur Government Website, Retrieved 2009-09-17 Vandal, Sajida। "Cultural Expression of South Punjab" (পিডিএফ)। UNESCO - Islamabad। ১৩ আগস্ট ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ ফেব্রুয়ারি ২০১৮।  Dar, Shujaat Zamir (২০০৭)। Sights in the Sands of Cholistan: Bahawalpur's History and Architecture (ইংরেজি ভাষায়)। Oxford University Press।  কার্লিতে Bahawalpur (ইংরেজি)
উপগ্রহ উৎক্ষেপক যান

উপগ্ৰহ উৎক্ষেপণ যান (ইংরাজী: Satellite Launch Vehicle; সংক্ষেপে SLV) ১৯৭০ দশকে ভারতীয় মহাকাশ গবেষণা সংস্থা কৃত্ৰিম উপগ্ৰহ উৎক্ষেপণের জন্য প্ৰয়োজনীয় প্ৰযুক্তির বিকাশ সাধন করার জন্য আরম্ভ করা একটা প্ৰকল্প। এস এল ভি প্ৰকল্পের মূল লক্ষ্য ছিল একটা উন্নত মানের এস এল ভি প্ৰণালীর (এস এল ভি-৩) আৰ্হি তৈরি করা, বিকাশ সাধন করা ও তাকে কাৰ্যক্ষম করে তোলা যাতে এর সহায়তায় ৪০ কিলোমিটার ওজনের উপগ্ৰহকে পৃথিবীর চারদিকের ৪০০ কিলোমিটার বৃত্তাকার কক্ষে প্ৰক্ষেপিত করার বিশেষ লক্ষ্য অবিলম্বে পূরণ করতে পারা যায়। এই প্ৰকল্পটির পরিচালক ছিলেন ভারতের প্ৰসিদ্ধ বিজ্ঞানী ডঃ এ পি জে আব্দুল কালাম। উল্লেখযোগ্য যে ডঃ এ পি জে আব্দুল কালাম ছাড়াও উপগ্ৰহ উৎক্ষেপণ যান প্ৰকল্পটির সাথে জড়িত ছিলেন ডঃ এস. শ্ৰীনিবাসন, বেদ প্ৰকাশ সন্দলাস, ডি. নারায়ণমূৰ্তি, জি. মাধবন নায়ার, এম. এস. আর. দেব, এম. কে. আব্দুল মজিদ, ডি. শশীকুমার, পি. এস. বীররাঘবন এবং এ. শিবথানুপিল্লাই। এস এল ভি ছিলেন চার পৰ্যায় বিশিষ্ট একটি গোটা ইন্ধনযুক্ত রকেট। ১৯৭৯ সালের আগস্ট মাসে এস এল ভি-৩-এর প্ৰথম পরীক্ষামূলক উৎক্ষেপণ বিফল হয়। ১৯৮০ সালের ১৮ জুলাই এস এল ভি-৩-এর দ্বিতীয় পরীক্ষামূলক উৎক্ষেপণ সফল হয় এবং এটিই ছিল এস এল ভি-৩-এর প্ৰথম সফল উৎক্ষেপণ। ০.১ ০.২ ০.৩ ০.৪ ০.৫ ০.৬ ০.৭ ০.৮ ০.৯ ১ ১৯৭৯ ১৯৮০ ১৯৮১ ১৯৮২ ১৯৮৩   বিফল   আংশিকভাবে বিফল   সফল এস এল ভির চারটি উৎক্ষেপণ শ্ৰীহরিকোটার সতীশ ধবন মহাকাশ কেন্দ্ৰে থাকা এস এল ভি নিক্ষেপণ মঞ্চ থেকে করা হয়েছিল। প্ৰথম দুটি উৎক্ষেপণ ছিল পরীক্ষামূলক (E) ও পরের দুটি উৎক্ষেপণ ছিল উন্নয়নমূলক (D)। "Launch Vehicles"। Department of Space, Government of India। ১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৪।  ডঃ এ পি জে আব্দুল কালাম, অরুণ তেওয়ারি (২০১১)। অগ্নিৰ ডেউকা। সুরেশ শৰ্মা কর্তৃক অনূদিত। জ্যোতি প্ৰকাশন।  TS Subramanian। "Silver jubilee of the first successful SLV-3"। Frontiline। ৮ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৮।  "SLV"। isro.gov.in। ২০১৭-০৫-২৯ তারিখে মূল থেকে আর্কাইভ করা। সংগ্রহের তারিখ ২০১৫-০৯-০৫।  "Rohini Technology Payload"। ৩১ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১৪।  টেমপ্লেট:Indian space programme
জামনগর তেল শোধনাগার

জামনগর তেল শোধনাগার ভারতের গুজরাত রাজ্যের জামনগরএ অবস্থিত রিলায়েন্স ইন্ডাস্ট্রিজ লিমিটেডের মালিকানাধীন একটি বেসরকারি খাঁচা তেল শোধনাগার। ১৪ জুলাই ১৯৯৯ সালে শোধনাগারটির তেল শোধন ক্ষমতা ৬,৬৮,০০০ ব্যারেল প্রতি দিন (১০৬,২০০ ঘন মিটার/প্রতি দিন), পরে তেল শোধন ক্ষমতা বৃদ্ধি করে প্রতি দিন ১২,৪০,০০০ ব্যারেল (১,৯৭,০০০ ঘন মিটার/প্রতি দিন) করা হয়। বর্তমানে এটি বিশ্বের বৃহত্তম তেল শোধনাগার। ২৫ ডিসেম্বর ২০০৮ সালে রিলায়েন্স পেট্রোলিয়াম লিমিটেড (আরপিএল) ভারতের গুজরাতের জামনগর জেলার একটি বিশেষ অর্থনৈতিক অঞ্চলতে তাদের তেল শোধনাগার চালু করার ঘোষণা দেয়। আরপিএল তেল শোধনাগারের উপস্থিতি জামানগরকে 'রিফাইনারি হাব' হিসাবে আবির্ভূত করতে সক্ষম হয়েছে, বিশ্বের বৃহত্তম রিফাইনিং কমপ্লেক্সটি হাউজিংয়ের তেল পরিশোধন ক্ষমতা ১.২৪ মিলিয়ন ব্যারেল (১,৯৭,000 ঘন মিটার/প্রতিদিন) প্রতিদিন, যা বিশ্বের অন্য কোন একক তেল শোধনাগারের চেয়ে বেশি। বিশ্বব্যাপী প্রতিযোগিতামূলক আরপিএল শোধনাগার ৩৬ মাসের মধ্যে কমিশন করা হয়। আরপিএল প্রকৌশল নির্মাণ এবং বেচটেল, ইউওপি এলএলসি এবং ফস্টার হুইলারের মতো অন্যদের মধ্যে বিশেষজ্ঞের দক্ষতা নিয়ে কয়েকটি কোম্পানি চুক্তি করেছে। রাজস্থানের বাড়মের থেকে প্রাপ্ত অশোধিত তেল প্রক্রিয়া করার জন্য পাইপলাইনের পরিকল্পনা ছিল, তবে এটি বাড়মের থেকে জামনগর পর্যন্ত স্থাপন করার জন্য একটি বৈদ্যুতিক উত্তাপযুক্ত পাইপলাইনের প্রয়োজন হবে। সম্পূর্ণ ২,৫০০ একর (৩,০০০ হেক্টর, ১১.৭ বর্গ মাইল) চত্বরে জুড়ে ২০১৩ সালের মধ্যে উৎপাদন ও সংশ্লিষ্ট সুবিধা, উপযোগিতা, অফ-সাইট, বন্দর সুবিধা এবং ২,৫০০ কর্মীদের জন্য আবাসন সহ একটি টাউনশিপ (৪১৫ একর) রয়েছে। জমি। যদি রিফাইনারিতে ব্যবহৃত সমস্ত পাইপগুলি পরস্পরের সঙ্গে যুক্ত করা হয়, তারা সমগ্র ভারতকে উত্তর থেকে দক্ষিণে সংযুক্ত করবে। "Reliance commissions world's biggest refinery"। The Indian Express। ২৬ ডিসেম্বর ২০০৮। সংগ্রহের তারিখ ৯ জানুয়ারি ২০১৯।  "Top 10 large oil refineries"। hydrocarbons-technology.com। সংগ্রহের তারিখ ২৩ ফেব্রুয়ারি ২০১৮।  "Growth through Energy Products"। ২০০৭-০২-২৭ তারিখে মূল থেকে আর্কাইভ করা।  "RIL's Jamnagar Refinery Listed Among The World's Top Five Refineries"। ২০১৩-০৬-০৬ তারিখে মূল থেকে আর্কাইভ করা।  "About Jamnagar" (পিডিএফ)। ২০১১-১০-২৭ তারিখে মূল (পিডিএফ) থেকে আর্কাইভ করা।  দাপ্তরিক ওয়েবসাইট
বাংলাদেশের স্বাধীনতা যুদ্ধের বীরত্বসূচক পদক

বাংলাদেশের স্বাধীনতা যুদ্ধে বীরত্বের জন্য মুক্তিযোদ্ধাগণকে বিভিন্ন ধরনের পদক প্রদান করা হয়েছে। এই পদক সমূহ কয়েক স্তরে বিভক্ত। যেমন- বীরত্বসূচক পদক, প্রধান সেনাপতির প্রশংসাপত্র, মুক্তিযুদ্ধের স্মারক পদক এবং আহতসূচক ফিতা। মুক্তিযুদ্ধে মোট ২৬৯ জনকে প্রধান সেনাপতির প্রশংসাপত্র প্রদান করা হয়। এই তালিকা ২৫শে মার্চ ১৯৭৩ সালে পত্রিকায় প্রচার করা হয়। প্রশংসাপত্র পাবার যোগ্যতা সম্বন্ধে তেমন কিছু জানা যায় না। এই পদক কতজন পেয়েছেন তার কোন পরিসংখ্যান নাই। বাংলাদেশের স্বাধীনতা যুদ্ধ স্বাধীনতাযুদ্ধের বীরত্বসূচক খেতাব, মুহাম্মদ লুৎফুল হক, ISBN 984-700-400000-8
রামোন কালদেরন

হোসে রামোন কালদেরন রামোস (জন্ম:২৬ মে ১৯৫১) হলেন একজন স্পেনীয় আইনজীবী এবং রিয়াল মাদ্রিদ ফুটবল ক্লাবের সাবেক সভাপতি। ২ জুলাই ২০০৬ তারিখে তিনি রিয়াল মাদ্রিদের সভাপতি নির্বাচিত হন।তার ৮৩৪৪ ভোটের বিপরীতে তার নিকটতম প্রতিদ্বন্দ্বী হুয়ান পালাসিওস পান ৮০৯৮ কিন্তু কিছু অভিযোগের কারণে ২ জানুয়ারি ২০০৯ সালে তিনি পদত্যাগ করেন।তার পরিবর্তে স্বল্প সময়ের জন্য স্থালাভিষিক্ত হন তৎকালীন সহ-সভাপতি ভিসেন্তে বালুদা।পরে নির্বাচনে সভাপতি নির্বাচিত হন ফ্লোরেন্তিনো পেরেজ। "Archived copy"। ২৭ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১২ অক্টোবর ২০০৬।
অসম সাহিত্য সভা পত্রিকা

অসম সাহিত্য সভা পত্ৰিকা অসমীয়া ভাষা সাহিত্যের গবেষণাধৰ্মী, বিশ্লেষণাত্মক তথা অন্যান্য বিষয়ের আলোচনামূলক প্ৰবন্ধের একটি ত্রৈমাসিক পত্রিকা। পত্রিকাটি প্ৰথম প্ৰকাশ হয় ১৯২৬ সালে। এর প্ৰথম সম্পাদক চন্দ্ৰধর বরুয়া। প্ৰথম সংখ্যার প্ৰকাশের সময় ছিল ‘আশ্বিন, ১৯৪৮- ভাদ্র, ১৮৪৯ শক’ ও প্ৰকাশক: অসম সাহিত্য সভা, চন্দ্ৰকান্ত সন্দিকৈ ভবন, যোরহাট। দ্বিতীয় বিশ্বযুদ্ধের সময় পত্ৰিকাটি প্ৰকাশ বন্ধ করতে হয়। কয়েকবছর প্ৰকাশ বন্ধ হয়ে থাকার পর ১৯৫৪ সাল থেকে এটি পুনরায় নিয়মিতভাবে প্ৰকাশিতত হচ্ছে। এই পত্ৰিকাতে শতাব্দীর প্ৰায় সকল লব্ধপ্ৰতিষ্ঠ লেখক-সাহিত্যিকের লেখা প্ৰকাশ হয়েছে। সম্প্ৰতি বিশ্ববিদ্যালয় অনুদান আয়োগের নীতি-নিৰ্দেশনা অনুযায়ী গবেষণা পত্ৰিকা হিসাবে অসম সাহিত্য সভা পত্ৰিকা অনুমোদন লাভ করতে সক্ষম হয়েছে। - শান্তনু কৌশিক বরুয়া চন্দ্ৰধর বরুয়া দেবানন্দ ভরালী পূৰ্ণানন্দ শৰ্মা পাঠক ডিম্বেশ্বর নেওগ রামেশ্বর বরুয়া রজনীকান্ত দেবশৰ্মা প্ৰেমধর রাজখোয়া সত্যেন্দ্ৰনাথ শৰ্মা যতীন্দ্ৰনাথ গোস্বামী বিশ্বনারায়ণ শাস্ত্ৰী যোগেশ দাস সত্যেন্দ্ৰ নারায়ণ গোস্বামী দুৰ্গেশ্বর শৰ্মা হরিচন্দ্ৰ ভট্টাচাৰ্য যতীন গোস্বামী আব্দুল সাত্তার পরেশমল্ল বরুয়া হেমন্ত কুমার শৰ্মা মহেন্দ্ৰ বরা যোগেন্দ্ৰ নারায়ণ ভূঞা পরীক্ষিত হাজারিকা নাহেন্দ্ৰ পাদুন সামসিং হাঞ্চে ড° প্ৰহ্লাদ কুমার বরুয়া ভগগিরী রায়চৌধুরী ড° নরেন কলিতা রামচরণ ঠাকুরীয়া উপেন্দ্ৰ বরকটকী দয়ানন্দ পাঠক খগেন্দ্ৰনাথ তালুকদার প্ৰকাশ গোস্বামী বসন্ত কুমার গোস্বামী পরমানন্দ রাজবংশী সূৰ্যকান্ত হাজারিকা মদন শৰ্মা দীপ্তি ফুকন পাটগিরি রামচন্দ্ৰ ডেকা উপেম রাভা হাকাচাম ড° জ্যোতিরেখা হাজারিকা কিতাপ ডট্ কো ডট্ ইন[স্থায়ীভাবে অকার্যকর সংযোগ][অকার্যকর সংযোগ] প্ৰথম সংখ্যার সম্পাদকীয়, ষটষষ্টিতম বৰ্ষ, অসম সাহিত্য সভা পত্ৰিকা ডাউনলোডযোগ্য পূৰ্ব প্ৰকাশিত সংস্করণসমূহ